CELEX: 31992R0478
Language: ro
Date: 1992-02-25 00:00:00
Title: Council Regulation (EEC) No 478/92 of 25 February 1992 opening an annual Community tariff quota for dog or cat food, put up for retail sale and falling within CN code 2309 10 11 and an annual Community tariff quota for fish food falling within CN code ex 2309 90 41, originating in, and coming from, the Faroe Islands

02/Volumul 05
            
            
               RO
            
            
               Jurnalul Ofícial al Uniunii Europene
            
            
               10
            
         31992R0478
   
               L 055/2
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 478/92 AL CONSILIULUI
   
   din 25 februarie 1992
   privind deschiderea unui contingent tarifar comunitar anual privind hrana pentru câini sau pisici, ambalată pentru vânzarea cu amănuntul, care intră sub incidența codului NC 2309 10 11 și a unui contingent tarifar comunitar anual privind hrana pentru pești, care intră sub incidența codului NC ex 2309 90 41, originare și provenind din Insulele Feroe
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 113,
   având în vedere propunerea Comisiei,
   întrucât, prin Decizia 91/668/CEE (1), a fost aprobat un acord între Comunitatea Economică Europeană și Guvernul Danemarcei și Guvernul local al Insulelor Feroe;
   întrucât acest acord stabilește un contingent anual de 1 000 de tone privind hrana pentru câini sau pisici, ambalată pentru vânzarea cu amănuntul, care intră sub incidența codului NC 2309 10 11, și un contingent anual de 5 000 de tone privind hrana pentru pești care intră sub incidența codului NC ex 2309 90 41, originare și provenind din Insulele Feroe, cu reducerea la zero a dreptului vamal; întrucât este oportun să se deschidă aceste contingente anuale începând din 1992, în mod permanent, și să se prevadă că modalitățile de gestionare a contingentelor respective se stabilesc printr-un regulament de aplicare,
   ADOPTĂ PREZENTUL REGULAMENT:
   Articolul 1
   Dreptul la importul de hrană pentru câini sau pisici, ambalată pentru vânzarea cu amănuntul, care intră sub incidența codului NC 2309 10 11, și de hrană pentru pești, care intră sub incidența codului NC ex 2309 90 41, originare și provenind din Insulele Feroe, se stabilește la zero ECU pentru o tonă, în limita a 1 000 de tone anual pentru codul NC 2309 10 11 și 5 000 de tone anual pentru codul NC ex 2309 90 41.
   Articolul 2
   Normele de aplicare a prezentului regulament se adoptă în conformitate cu procedura prevăzută la articolul 26 din Regulamentul (CEE) nr. 2727/75 (2).
   Articolul 3
   Prezentul regulament intră în vigoare la data publicării în Jurnalul Oficial al Comunităților Europene.
   
   Prezentul regulament se aplică de la 1 ianuarie 1992.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 februarie 1992.
      
         
            Pentru Consiliu
         
         
            Președintele
         
         Vitor MARTINS
         
      
   
   
      (1)  JO L 371, 31.12.1991, p. 1.
   
      (2)  JO L 281, 1.11.1975, p. 1. Regulament, astfel cum a fost modificat ultima dată prin Regulamentul (CEE) nr. 3653/90 (JO L 362, 27.12.1990, p. 28).